OpenLLM-France/wikimedia huggingface dataset:
# Model de Downs

El model de Downs o de l'elecció racional sobre el comportament electoral va ser fundat per Anthony Downs a finals de la dècada dels anys cinquanta com a un nou model que no té en compte factors socials i d'adscripció partidista com en els de Colúmbia i Michigan, sinó que es basa en el principi de maximitzar els beneficis i minimitzar els costos econòmics de la teoria de l'acció racional. En termes electorals, l'individu tria de manera racional l'opció que li proporcionarà una major utilitat-renda.
Un dels aspectes que permet reduir costos a l'elector és la ideologia. Aquest pot estalviar-li l'esforç d'informar-se per triar simplement el partit que representi millor la seva ideologia. No obstant això, també és necessari que l'elector s'informi sobre l'acció de govern i les alternatives de l'oposició per a comprovar que actuen d'acord amb la ideologia que professen. Es deriva que en cas que el partit al qual va votar canviï de posició sobre temes rellevants, l'individu es plantegi canviar la seva orientació del vot.
També s'ha explicat la participació electoral com un benefici individual, per la recompensa social que produeix votar en complir amb el seu deure cívic. Abstenir-se es considera moralment negatiu i, per tant, pot representar un cost en forma de remordiment o retret/rebuig social. Per contra, el temps, desplaçament i esforç de decidir el vot es consideren costos que l'elector tindrà en compte a l'hora de participar o abstenir-se.

## Referències

* 1 2 3 Cazorla Martín, Ángel. Los componentes del voto en Andalucía: un análisis del voto económico en el periodo 2008-2013, 2014. ISBN 978-84-9083-321-6 [Consulta: 19 gener 2023].

## Vegeu també

* Model de vot econòmic
# Nucli antic de Cardona

El nucli antic de Cardona és un conjunt històric protegit com a Bé Cultural d'Interès Nacional de la vila de Cardona (Bages).

## Descripció

El castell de Cardona fou ocupat per Lluís el Pietós l'any 798 on hi organitzà una plaça forta perduda durant la revolta d'Aissó (826) i que no fou repoblada fins que Guifré el Pelós l'ocupà de nou.
Borrell II atorgà l'any 986 una interessant Carta de poblament. Poques restes queden del castell i de la seva primera església. L'any 1040 es consagrava de nou l'església de Sant Vicenç. La vila de Cardona començà a créixer espectacularment al voltant de la primera església de Sant Miquel: el carrer Major, el carrer Graells, Cascalls, el Portal de Barcelona, el Portal de Graells, etc. en són testimoni. L'any 1398 es consagrava la nova església de Sant Miquel i Santa Eulàlia, l'Hospital de Sant Jaume, les ampliacions del Castell (Palau Comtal, Claustre Gòtic, Capella de Sant Ramon, etc.) dels comtes de Cardona (títol atorgat el 1375), enaltits a Ducs des de 1491.
El castell fou ampliat considerablement a partir de la Guerra dels Segadors i sobretot des de 1794 en què fou convertit en caserna.

## Referències

* «Nucli antic de Cardona». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 abril 2012].
# Dala (Angola)

Dala és un municipi de la província de Lunda-Sud. Té una població de 26.753 habitants. Comprèn les comunes de Dala, Cazage i Luma Cassai. Limita al nord amb els municipis de Saurimo, a l'est amb el municipi de Muconda, al sud amb els municipis de Lumeje, Camanongue i Moxico, i a l'oest amb el municipi de Cacolo.

## Referències

* ↑ Dala al web del cens d'Angola
# Ritz Development Company

Ritz Development Company és una empresa hotelera fundada pel suís César Ritz el 1896. Es considera com el naixement de l'hostaleria clàssica. Va formar una cadena d'hotels arreu del món —dels quals el primer va ser l'establiment de la Place Vendôme a París, el 1889—, basats en premisses de luxe, qualitat, atenció personalitzada dels hostes, jerarquització del personal de servei i foment de la gastronomia. Al pas del segle va ser la primera cadena a instal·lar banys privats a cada cambra a una època quan tot i hotels de luxe només en tenien un per pis.
Va ser dirigida pel seu fundador fins al 1902, quan per raons de salut va deixar la direcció a la seva esposa Marie-Louise Ritz i el seu fill. Al cap dels anys, la cadena hotelera va anar dissolent-se i, en l'actualitat, la marca Ritz que apareix en nombrosos establiments per tot el món és compartida per diverses empreses, entre les quals destaca la seva principal hereva, el grup Ritz-Carlton.

## Hotels Ritz al món

* Hotel Ritz de París.
* Grand Hotel Ritz de Roma.
* Ritz Hotel de Londres.
* Hotel Ritz de Madrid.
* Hotel Ritz-Carlton de Boston.
* Hotel Ritz de Lisboa.
* Hotel Ritz de Johannesburg.
* Hotel Ritz del Caire.
* Hotel Ritz-Carlton de Berlín.
* Hotel Ritz-Carlton de Nova York.
* Ritz Apart Hotel de La Paz
* Hotel Ritz-Carlton de Santiago de Xile.
* Hotel Abama de Tenerife
* Hotel Ritz-Carlton San Juan, Puerto Rico
* Hotel Ritz-Carlton Montreal, Canada
* Hotel Ritz-Carlton Moscou, Rússia

## Referències

* ↑ Boucher, Carry. «“Take Care Of Our Daughter” - The Origin of The Ritz Hotels» (en anglès). Hosco. [Consulta: 30 juliol 2018].
* ↑ Denby, Elaine. «The Swiss Genius». A: Grand hotels : reality & illusion : an architectural and social history (en anglès). Londres: Reaktion Books, 1998, p. 121-123. ISBN 1861891210.
# Trossos de la Font de Perauba

Els Trossos de la Font de Perauba és un indret del terme municipal de Conca de Dalt, a l'antic terme d'Hortoneda de la Conca, al Pallars Jussà, en l'àmbit de l'antic poble de Perauba.
És al sud-est de la Borda del Músic, a la dreta de la llau de Perauba, al nord de la Coma de Perauba.

## Enllaços externs

* Institut Cartogràfic de Catalunya; cal fer dos passos d'aproximació
# Pavelló Municipal d'Esports de Sabadell

El Pavelló Municipal d'Esports és un pavelló esportiu de Sabadell. Té una pista poliesportiva i una pista d'atletisme. Actualment, les activitats que s'hi duen a terme són: gimnàstica de manteniment, gimnàstica rítmica, escola de patinatge i competicions esportives.
Durant els Jocs Olímpics del 1992 el Pavelló es va convertir en l'única seu d'entrenament de taekwondo. Per altra banda, el 2012 s'hi va celebrar per primera vegada una exhibició internacional de Patinatge Artístic de Sabadell que va aplegar uns 150 patinadors.
El 2017 es va anunciar que es remodelaria l'edifici amb una inversió de 437.000 euros, amb l'objectiu de permetre fer activitats simultànies eliminant les pistes d'atletisme i reorganitzant l'àrea esportiva. Les obres havien de servir per potenciar la gimnàstica rítmica, gimnàstica de manteniment, escola de patinatge i altres esports.

## Referències

* ↑ Pavelló Municipal d'Esports, Serveis, Entitats i Equipaments, Ajuntament de Sabadell
* ↑ «Sabadell recuerda los 25 años de los Juegos Olímpicos» (en castellà). La Vanguardia, 26-07-2017. [Consulta: 30 octubre 2017].
* ↑ Quitian, Sergi «Sabadell cita a los mejores patinadores del mundo». La Vanguardia, 22-12-2012 [Consulta: 3 març 2018].
* ↑ EFE «Sabadell remodelará integralmente pabellón municipal deportes». La Vanguardia, 29-03-2017 [Consulta: 3 març 2018].
# Tania (llibre)

El Tania (en hebreu: תניא) és un llibre bàsic sobre l'hassidisme que fou escrit durant vint anys per Schneur Zalman de Liadí (1745-1812), fundador del moviment Habad Lubavitx, i publicat l'any 1797. El títol original del llibre és Likutei Amarim (‘recol·lecció de discursos') però és més conegut com a Tania.

## Estructura

El Tania està format per cinc seccions.
* «Sefer Shel Beinonim» (‘El llibre dels intermedis'): té 53 capítols de la mateixa forma que la Torà té 53 porcions en el Pentateuc. En aquesta secció es va analitzant com és camí correcte que un jueu ha de seguir.
* «Sháar HaIjud VeHaEmuná» (‘Portal de la unicitat i de la fe’): un assaig místic de 12 capítols sobre la fe en Déu.
* «Igueret HaTeshuvá» (‘Epístoles de la tornada’): Un assaig de 12 capítols sobre la tornada a Déu i el penediment.
* «Igueret HaKodesh» (‘Epístoles sagrades'): 32 epístoles seleccionades sobre diferents temàtiques.
* «Kuntrés Ajarón» (‘Assaig final'): 9 capítols de correccions i anàlisi més profunda de la seccions anteriors.

## Enllaços externs

* El text del «Tania» complet (castellà)
* Àudio de tot el «Tania». (castellà)
# Nucli antic de Colomers

El Nucli antic de Colomers és una obra de Colomers (Baix Empordà) inclosa a l'Inventari del Patrimoni Arquitectònic de Catalunya.

## Descripció

El conjunt de cases que formen el barri antic de Colomers està situat al costat de l'església, principalment per la seva part nord. Es tracta, en general, d'edificis entre mitgeres, de planta baixa, pis i golfes, amb aparell de pedra i coberta de teula. Presenten tipologia rural, i són interessants en tant que constitueixen un conjunt arquitectònic de tipus harmònic. Algunes llindes de portes i finestres són interessants per les seves inscripcions de dades i per la seva decoració. En aquest sentit cal esmentar la llinda de la finestra renaixentista del c. Major, on apareix un relleu amb les eines de ferrer.

## Història

El barri més antic de Colomers conserva en els seus edificis incripcions diverses que permeten datar-los principalment entre els segles xvi i xviii.

## Referències

* 1 2 «Nucli antic de Colomers». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 desembre 2018].
# Dalai-lama

Dalai-lama ("oceà de saviesa" en mongol; de dalai, 'oceà', i lama, 'mestre espiritual') és el títol de l'autoritat suprema del Tibet i un dels títols religiosos més importants del budisme tibetà.
Traduït generalment com "oceà de saviesa", aquest títol va ser forjat pel cap mongol Altan Khan, en acceptar Sönam Gyatso com mestre excepcional, encoratjant al poble mongol a la conversió al budisme vajrayana. Noti's que en aquest cas, alay era la traducció de "Gyam-tsho" (Gyatso), el cognom dels dalai-lames des de Gedun Drup.
Els budistes tibetans consideren que els dalai-lames són emanacions de bodhisattva Avalokiteśvara, patró del Tibet i que, després de la seva mort, la seva consciència subtil triga un interval de quaranta-nou dies, almenys, per a néixer de nou en un nen que ja des del seu naixement pot donar senyals del seu caràcter especial.
Després de la mort del dalai-lama, el panchen-lama s'encarrega de reconèixer la seva reencarnació o tulku (normalment un nen) per aquests senyals, qui passarà a ser el nou dalai-lama. Al seu torn, el dalai-lama ha de reconèixer a la reencarnació del panchen-lama després de la mort d'aquest.
Tradicionalment, el dalai-lama ha estat el líder espiritual i temporal del Tibet; Tenzin Gyatso, actualment en l'exili (des de 1959), després de l'ocupació i annexió forçada per part de la Xina maoista, ha abandonat la preeminència política tradicional, i ha creat un Ministre president del Kashag (parlament), triat per sufragi universal.
El dalai-lama actual, el catorzè de la història, és Tenzin Gyatso. El 1989 va rebre el Premi Nobel de la Pau i el 17 d'octubre del 2007 el Congrés dels Estats Units li va atorgar la Medalla d'Or, desfermant la fúria del govern xinès.

## Vegeu també

* Llista dels Dalai-lama

## Referències

* ↑ «DIEC2: Diccionari de la llengua catalana. Dalai-lama». Barcelona: Institut d'Estudis Catalans. [Consulta: 17 gener 2017].
* ↑ «Dalai Lama». Fundació Casa del Tibet. [Consulta: 28 gener 2017].
* ↑ «Dalai Lama, Premio Internacional Jaime Brunet 2001». Universidad Pública de Navarra. [Consulta: 28 gener 2017].
* ↑ «Tibet». Institut de Drets Humans de Catalunya. [Consulta: 28 gener 2017].
* ↑ «Biografia de S.S. el Dalai Lama». Represenante de SS Dalai Lama para América Latina. [Consulta: 28 gener 2017].
* ↑ «The Panchen Lama Lineage: How Reincarnation is being Reinvented as a Political Tool». Central Tibetan Administration. Arxivat de l'original el 2 de febrer 2017. [Consulta: 28 gener 2017].
* ↑ «How and Why the Dalai Lama Left Tibet». Time, 17-03-2015. [Consulta: 28 gener 2017].
* ↑ «Bush entrega la Medalla de Oro del Congreso estadounidense al Dalai Lama». El País, 17-10-2007. [Consulta: 28 gener 2017].
* ↑ «Dalai Lama eyes end to 45-year exile». The Guardian, 05-09-2003. [Consulta: 28 gener 2017].
# Phyllomedusa rohdei

Phyllomedusa rohdei és una espècie de granota que viu al sud-est del Brasil, als estats de Minas Gerais, Rio de Janeiro, Espírito Santo i São Paulo.
Es troba fins als 1000 metres d'altura, a la vegetació al voltant de les masses d'aigua en bones condicions a la sabana, vores forestals i fins i tot àrees humanitzades com ara pastures, conreus i jardins.
Fa la posta sobre la fulla d'una planta que pengi damunt d'un toll, de manera quan els capgrossos en surtin caiguin a l'aigua, on viuen fins que completen la seva metamorfosi. S'aparella de desembre a març.

## Referències

* 1 2 3 Sergio Potsch de Carvalho-e-Silva, Carlos Alberto Gonçalves da Cruz 2010. Phyllomedusa rohdei. The IUCN Red List of Threatened Species. Version 2014.2. <www.iucnredlist.org>. Consultat el 29 d'agost de 2014.
* ↑ Cochran, Doris M. Los anfibios. Barcelona: Seix Barral, 1961, pag. 132.
* Potsch de Carvalho-e-Silva, S. & Gonçalves da Cruz, C.A. 2004. Phyllomedusa rohdei. Llista Vermella d'Espècies Amenaçades de la UICN 2006. Consulta: 10 de gener de 2008.
# Juan Gómez

Juan Gómez és el nom dels següents personatges:
* Juan Gómez Casas (Bordeus, 1921-Madrid, 2001), Secretari General de la CNT espanyola
* Juan Gómez Chicuelo (Barcelona, 1968), guitarrista, compositor i intèrpret de música flamenca
* Juan Gómez González (Fuengirola, Màlaga, 1954 - Mèrida, 1992), futbolista
* Juan Andrés Gómez (Curuzu Cuaitia, 1971), futbolista argentí que ocupava la posició de defensa
* Juan Antonio Gómez Trénor, aristòcrata valencià
* Juan Carlos Gómez Diaz (Còrdova, 1973), futbolista andalús que ocupava la posició de davanter
* Juan Luis Gómez López (Màlaga, 1980), futbolista andalús que ocupa la posició de migcampista
* Juan Manuel Gómez Sánchez (Don Benito, 1981), futbolista extremeny que ocupa la posició de migcampista
* Juan Mario Gómez Esteban (1958), Gran Mestre d'escacs basc
# Mughamarat batal

Mughamarat batal (àrab: مغامرات بطل, Muḡāmarāt baṭal, ‘Les aventures d'un heroi’), coneguda també pel seu títol en francès Les Aventures d'un héros, és un llargmetratge algerià produït el 1978 per Merzak Allouache i protagonitzat per Mustapha Djadjam, Mustapha el Anka, Hadj Smaine i Abou Djamel.

## Sinopsi

Un pobre pare d'una família pobra que viu al Sàhara algerià enganya la seva tribu posant el signe de l’heroi esperat en el seu nounat.
Tota la tribu celebra el nen elegit i el cuida. Amb l’arribada d’un eminent professor que se suposa que li ensenyarà els valors de la vida, comencen les aventures d’aquest fals heroi.

## Repartiment

* Mustapha Djadjam
* Mustapha El Anka
* Hadj Smaine
* Abou Djamel

## Premis

Va guanyar el Tanit d'or al Festival de Cinema de Cartago de 1979. També va guanyar el premi Interfilm al Fòrum pel Nou Cinema al 29è Festival Internacional de Cinema de Berlín.

## Referències

* ↑ Les Aventures d'un héros a africultures.com
* ↑ Les Aventures d'un héros a senscritique.com
* ↑ LE TANIT D’OR : «LES AVENTURES D’UN HÉROS» a cinematunisien.com
* ↑ Les Avengurs d'un héros a calindex.eu

## Enllaços externs

* Fitxa de la pel·lícula Arxivat 2021-02-24 a Wayback Machine. al Centre national algérien du cinéma et de l'audiovisuel
* Tràiler de la pel·lícula a YouTube
# Petrus de Goscalch

Petrus de Goscalch (fl. 1378-94) fou un compositor del cor papal d'Avinyó del qual només se'n conserva una composició, inclosa al Codex de Chantilly, anomenada En nul estat. Goscalch podria ser significant per la possibilitat que sigui l'autor de la tercera part del Tractat de Berkeley de 1375.

## Referències

* ↑ Reinhard Strohm, Bonnie J. Blackburn Music as Concept and Practice in the Late Middle Ages 0198162057 2001 "The Berkeley Treatise is an anonymous five-part compilation of works on fundamentals and mode, discant, mensuration (this part a version of the Libellus cantus mensurabilis secundum Johannem de Muris), musica speculativa, and tuning ... Its third part bears the date 1375 (and in a concordant manuscript an attribution to Goscalcus Francigena, possibly identical with the composer Goscalch known through one ballade in Chantilly, Musee Conde, MS 564). It is important for its exposition of the theory of hexachords built on notes other than C, F, and G..."

## Enllaços externs

* En nul estat (Vocal)
# Tanguy Turgis

Tanguy Turgis (Bourg-la-Reine, Alts del Sena, 16 de maig de 1998) és un ciclista francès. Actualment corre a l'equip del Vital Concept. Combina la carretera amb el ciclocròs.
Els seus germans Jimmy i Anthony també es dediquen al ciclisme.

## Palmarès en ruta

* 2015
** Vencedor d'una etapa a la Ruta d'Éole
* 2016
** 1r a La Bernaudeau Junior
** 1r a La Cantonale i vencedor d'una etapa
** Vencedor d'una etapa al Tour al País de Vaud
** Vencedor d'una etapa al Gran Premi General Patton
* 2017
** 1r a l'Omloop Het Nieuwsblad sub-23

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Vall de Sirhan

La Vall de Sirhan, Conca de Sirham, o Wadi as-Sirhan (àrab: وادي السرحان, Wādī as-Sirḥān) és una vall o uadi al nord-oest de l'Aràbia Saudita, entre Sakakah i Jordània. Sirhan literalment significa ‘llop’. El nom de la vall deriva del nom de la tribu Sirhan.

## Història

La regió fou ocupada pels musulmans el 634. El uadi va servir de frontera entre el kaysites i els kalbites, sent conegut també com a Batn al-Sirr. Servia de comunicació entre Hira i Kufa.
Modernament la regió va dependre dels Banu Rashid, de l'Emirat d'Hail. El 1926 l'emir local Nuri ibn Shain va signar el tractat de Hadda que atribuïa el Jawf i la regió del uadi Sirhan a l'Aràbia Saudita, excepte l'angle nord-est del uadi que era assignat a Transjordània.

## Agricultura

És la zona agrícola més important d'Aràbia saudita. Es tracta d'un gran oasi artificial. És de regadiu, amb aigües subterrànies, la superfície regada ha anat creixent molt des del seu inici el 1987. Es rega amb el sistema del pivot central. La zona vista des d'un satèl·lit, amb infraroig i fals color, apareix com un conjunt de cercles verds d'un quilòmetre de diàmetre en mig del desert. L'aigua amb què es rega es considera aigua fòssil bombejada des d'una fondària d'uns 1000 metres (provinent del període de la darrera glaciació). No se sap exactament quanta aigua hi ha emmagatzemada en el subsòl, però es calcula que n'hi ha com a mínim per regar aquesta zona durant 50 anys. S'hi fan cereals, hortalisses i arbres fruiters.

## Referències

* ↑ Enciclopèdia de l'Islam, IX, 700
* ↑ Enciclopèdia del Príncep Sultan bin Abdul Aziz, pàgina 582
* ↑ «zientzia.net (basc)». Arxivat de l'original el 2013-11-03. [Consulta: 1r novembre 2013].
# Nucli antic de Bordils

El Nucli antic de Bordils és un conjunt de Bordils (Gironès) que forma part de l'Inventari del Patrimoni Arquitectònic de Catalunya.

## Descripció

Bordils és un municipi limitat al nord pel riu Ter, per Sant Joan de Mollet a l'est, Juià i Sant Martí Vell al sud i Celrà a l'oest. Travessava el seu terme pel seu límit meridional la carretera de Girona Palamós i la línia de ferrocarril de Barcelona a Portbou. Al voltant de l'estació del tren es va formar el barri de l'estació que junt amb el veïnats del Mas Bec i Rissec (al nord-est del poble) i el nucli de Bordils formen el municipi. El territori és molt planer, amb abundants plantacions de pollancres "bordilencs", a la riba del Ter, de gran importància econòmica. Al terme hi ha a més la riera de Palagret i la séquia d'en Vinyals, essent l'agricultura predominantment de regadiu (patates, hortalisses, fruiters, cereals). Les explotacions agrícoles són petites. Quant a ramaderia, porcí i boví. La indústria és inexistent.
El lloc apareix esmentat ja al 1990 sota la forma "Burdils" i al segle xiv com a "Burdillis", però el nom sembla derivar de "borda" (casa de camp). Des del segle xii la seva jurisdicció anà lligada amb la del terme del castell de Cervià. Al segle xvii Bordils consta com a lloc reial, sotmès a la jurisdicció directa del Veguer de Girona. Durant la dominació francesa la població no sofrí incidents greus. Demogràficament el creixement de Bordils ha set constant, vers 1380 hi havia 43 focs, superada l'època d'epidèmies i despoblaments del segle xiv, l'increment es mantingué els segles XVII, XIX, arribant a 902 habitants al 1900 i des d'aleshores els creixement s'ha alentit.

## Referències

* 1 2 «Nucli antic de Bordils». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 17 novembre 2016].
# Delek US

Delek US (en hebreu: קבוצת דלק) és una empresa petroliera israeliana, que va ser fundada el 1951. El grup Delek és un conglomerat i una de les majors companyies d'Israel, el seu propietari majoritari és el multimilionari Yitzhak Tshuva. El grup Delek ha invertit en la construcció de plantes dessalinitzadores d'aigua potable i en centrals d'energia elèctrica. Les empreses filials del grup Delek cotitzen a la Borsa de Tel-Aviv.

## Referències

* ↑ Jen Benepe. -cash "For big foreign buyers, a tricky path to the cash" The Real Deal, August 2007
* ↑ «Jewish Journal». Arxivat de l'original el 2012-10-09. [Consulta: 5 octubre 2017].
# Pic dels Estanys

El Pic dels Estanys és una muntanya de 2.956 metres que es troba entre els municipis d'Alins i de Lladorre, a la comarca del Pallars Sobirà.

## Referències

* ↑ Institut Cartogràfic i Geològic de Catalunya
# Rimes catalanes

Rimes catalanes és el títol d'una secció del poemari Rimas que el poeta renaixencista valencià Vicent-Wenceslau Querol publicà el 1877, que conté poemes en català. La resta del llibre està constituïda per composicions en castellà.
És significatiu que, en un moment en què, dins la Renaixença, tant el grup conservador encapçalat per Teodor Llorente i el mateix Querol com el progressista de Constantí Llombart feien servir únicament els noms de llengua llemosina o valencià, Querol fou l'únic escriptor del moment que no dubtà a deixar ben clar al títol mateix del recull que els seus poemes estaven escrits en català.
# Utrera

Utrera és un municipi de la província de Sevilla (Andalusia). Té 50.098 habitants. (Dades del 2008). Pertany a la comarca de la Campiña i forma part de la Mancomunitat del Bajo Guadalquivir.

## Vegeu també

* Facialcázar
* Club Deportivo Utrera